CELEX: C2007/283/81
Language: bg
Date: 2007-11-24 00:00:00
Title: Дело F-94/07: Иск, предявен на 21 септември 2007 г. — Rebizant и др./Комисия

24.11.2007   
            
            
               BG
            
            
               Официален вестник на Европейския съюз
            
            
               C 283/45
            
         Иск, предявен на 21 септември 2007 г. — Rebizant и др./Комисия
   (Дело F-94/07)
   (2007/C 283/81)
   Език на производството: френски
   Страни
   
      Ищци: Jean Rebizant (Карлсруе, Германия) и други (представители: S. Orlandi, A. Coolen, J-N. Lois, E. Marchal, avocats)
   
      Ответник: Комисия на Европейските общности
   Искания на ищците
   
               —
            
            
               да се установи незаконосъобразността на решението, с което се определят праговете за повишаване в степен AD 13, приложими спрямо длъжностните лица, чието възнаграждение е за сметка на бюджет „Изследвания/Съвместен център за изследвания (СЦИ)“ и бюджет „Функциониране“,
            
         
               —
            
            
               да се отмени решението на органа по назначаването да не се повишават ищците в степен AD 13 в процедурата за повишаване за 2006 г.,
            
         
               —
            
            
               да се осъди Комисията да заплати съдебните разноски.
            
         Правни основания и основни доводи
   В подкрепа на иска си ищците се позовават на следните основания:
   
               —
            
            
               нарушение на член 5, параграф 5 от Правилника за длъжностните лица на Европейските общности (Правилника),
            
         
               —
            
            
               нарушение на член 6, параграф 2 от Правилника и на член 9 от приложение XIII към този правилник,
            
         
               —
            
            
               нарушение на принципа на равно третиране.
            
         Ищците уточняват, че като определила на 98,5 прага за повишаване в степен AD 13 за длъжностните лица, чието възнаграждение е за сметка на бюджет „Изследвания“ и бюджет „СЦИ“, Комисията не взела предвид от една страна длъжностите, които съгласно член 9 от приложение XIII към Правилника били действително свободни в ГД „Изследвания“ и ГД „СЦИ“ и, от друга страна, специфичното положение на длъжностните лица, който получават възнаграждението си от тези бюджети.
   Ищците поддържат, че като не направила това, Комисията не се съобразила с решението си от 20 юли 2005 г. за условията относно процедурата за повишаване на длъжностните лица, които получават възнаграждението си от частта „Изследвания“ от общия бюджет, с което се установявали правилата, гарантиращи принципа на равно третиране на длъжностните лица към различните бюджети.